Diari Oficial de la Generalitat Valenciana


Sumari del DOGV 5799, del 04-07-2008 (2008/8163)

Notificació a la Sra. Dolores Company Martínez de la resolució dictada pel director general d'Indústria i Innovació, de 27 de setembre de 2007, en relació amb el recurs d'alçada I-72/06.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5799

Data del DOGV
:   04-07-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/8163


Data del document
:   28-05-2008

Organisme emissor
:   Conselleria d'Indústria, Comerç i Innovació

Tipus de document
:   Edicte

Notificació a la Sra. Dolores Company Martínez de la resolució dictada pel director general d'Indústria i Innovació, de 27 de setembre de 2007, en relació amb el recurs d'alçada I-72/06. [2008/8163]  
Atés que s'ha intentat la notificació de resolució en l'últim domicili conegut de la interessada esmentada més amunt de manera infructuosa, de conformitat amb el que s'ha disposat en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica la resolució del recurs que a continuació es transcriu, de la Direcció General d'Indústria i Innovació, de 27 de setembre de 2007, en relació amb el recurs d'alçada interposat per Inmaculada Cabello Montoro, en nom i representació d'Aqualia Gestión Integral del Agua, SA, contra la resolució del director territorial de València, sobre drets de connexió d'aigua potable (exp. 104/05 JUDENE).  
"IM/ac (NR I-72/2006)  
Vist el recurs d'alçada interposat en data 25 d'abril de 2006 per la Sra. Inmaculada Cabello Montero, en nom i representació d'Aqualia Gestión Integral del Agua, SA (I 72/06), contra la Resolució del director territorial de València de la Conselleria d'Empresa, Universitat i Ciència de 10 de març de 2006, sobre drets de connexió d'aigua potable (exp. 104/05 JUDENE).  
Antecedents de fet  
Primer. Amb data 20 de juny de 2005 té entrada en la Conselleria d'Empresa, Universitat i Ciència escrit de l'Ajuntament de Llíria, pel qual es tramet reclamació de 15 de juny de 2005 presentada per la Sra. Dolores Company Martínez contra Aqualia Gestión Integral del Agua, SA. Exposa la reclamant que va sol·licitar a la reclamada el subministrament d'aigua potable, que tota la instal·lació està feta, de manera que l'aigua arriba fins a l'arqueta situada en l'entrada de la seua parcel·la, per la qual cosa entén que la connexió està feta, però en sol·licitar el servici li passaren una factura en què inclouen connexió, concepte que ella considera que no ha de pagar, ja que qualsevol modificació que es faça en la connexió ha d'anar a càrrec de l'empresa subministradora. Per això sol·licita la devolució de qualsevol quantitat que es corresponga amb la connexió.   
Aporta com a justificació còpia de factura núm. 137/590/379 de data 12 d'agost de 2003, concepte renovar la connexió i alta d'auxiliar d'obres, per import de 722,30 euros, corresponent a pressupost 2003/136 de data 7 d'agost de 2003, concepte renovar la connexió.   
Segon. Concedit termini per a efectuar al·legacions a la reclamant i a Aqualia Gestión Integral del Agua, SA, esta última informa que tal com es descriu en la reclamació, la connexió estava feta, de manera que l'aigua arriba fins a l'arqueta de registre que es troba a l'entrada de la seua parcel·la, en la factura que s'adjunta a la reclamació, els materials i treballs facturats corresponen a l'execució del ramal del client, i és este el tram de canonada posterior a la clau de registre (situada en l'arqueta de registre que indica el client), fins a la connexió amb el comptador i les vàlvules anteriors al comptador (vàlvula d'entrada d'escaire) i posterior (vàlvula amb retenció C/R), tots propietat del client igual que el comptador.   
Tercer. El 10 de març de 2006, el director territorial de València de la Conselleria d'Empresa, Universitat i Ciència resol que no és procedent el cobrament de connexió a la Sra. Dolores Company Martínez, entesa aquella, d'acord amb l'apartat 2.0.5.0 de l'Orde 9 de desembre de 1975, com la canonada que enllaça la instal·lació general interior de l'immoble amb la canonada de la xarxa de distribució, tot aplicant l'abundant jurisprudència existent sobre esta qüestió.   
Quart. Amb data 25 d'abril de 2006, Aqualia Gestión Integral del Agua, SA interposa recurs d'alçada contra la resolució mencionada.   
Cinqué. El 9 de juny de 2006 informa el director territorial de València de la Conselleria d'Empresa, Universitat i Ciència que el recurs és extemporani, per la qual cosa es proposa la desestimació.   
Sisé. El dia 2 d'abril de 2007 es concedix termini d'al·legacions a l'Ajuntament de Llíria i a la Sra. Dolores Company Martínez, sense que ningú hi haja al·legat res.   
Fonaments de dret  
Primer. El recurs d'Aqualia Gestión Integral del Agua, SA està basat en el fet que la interpretació que fa el Servei Territorial, així com les últimes sentències del TSJ de la Comunitat Valenciana no és doctrina pacífica a causa de la interpretació literal que es fa del concepte de connexió, obviant qualsevol raonament més d'acord amb el contingut de la norma, que és eminentment tècnica. Cita el recurrent la sentència 179, de 18 de febrer de 2002 del TSJ d'Andalusia, que entén que "a compte" ha d'interpretar-se com "sense cap dubte", i ha de respondre el sol·licitant del cost econòmic de la connexió domiciliària. Sol·licita per això que es denegue la pretensió de la usuària.   
Doncs bé, l'expressió "La seua instal·lació anirà a càrrec del subministrador?" és una expressió literal que enuncia clarament l'únic sentit i l'abast amb el qual ha d'entendre's esta i a la qual ha de concedir-se el valor especial que arranca de la identitat d'origen de la norma i de la seua exegesi, per la qual cosa no es pot acudir a altres elements de judici en no caldre interpretació per la claredat dels termes en que està expressada. Així, ho ha sostingut el Tribunal Suprem en la seua sentència de 25 de febrer de 1981 i per això no pot prosperar la pretensió del recurrent.  
Resolució  
En virtut d'això, esta Direcció General de Seguretat Industrial i Consum resol desestimar el recurs d'alçada interposat en data 25 d'abril de 2006 per la Sra. Inmaculada Cabello Montero, en nom i representació d'Aqualia Gestión Integral del Agua, SA (I 72/06), contra la Resolució del director territorial de València de la Conselleria d'Empresa, Universitat i Ciència de 10 de març de 2006, sobre drets de connexió d'aigua potable (exp. 104/05 JUDENE), la qual es confirma en tots els seus punts.  
La present resolució és definitiva en la via administrativa i contra esta podrà interposar-se, en el termini de dos mesos comptats des de l'endemà de la notificació, recurs contenciós administratiu davant el jutjat contenciós administratiu competent, d'acord amb els criteris establits en l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa.   
València, 27 de setembre de 2007. El director general d'Indústria i Innovació, Bruno Broseta Dupré."  
València, 28 de maig de 2008.- El sotssecretari: Ricardo Bayona Giménez.